ddrg/super_eurlex huggingface dataset:
Oversigt over fællesskabsbeslutninger om tilladelse til markedsføring af lægemidler fra 15. januar 2004 til 15. februar 2004 (Offentliggørelse i medfør af artikel 12 eller artikel 34 i Rådets forordning (EØF) nr. 2309/93)



EU-Tidende nr. C 052 af 27/02/2004 s. 0002 - 0008



Oversigt over fællesskabsbeslutninger om tilladelse til markedsføring af lægemidler fra 15. januar 2004 til 15. februar 2004 (Offentliggørelse i medfør af artikel 12 eller artikel 34 i Rådets forordning (EØF) nr. 2309/93(1)) (2004/C 52/02) - Udstedelse af markedsføringstilladelse (artikel 12 i forordning (EØF) nr. 2309/93): godkendt >TABELPOSITION> - Ændring af markedsføringstilladelse (artikel 12 i forordning (EØF) nr. 2309/93): godkendt >TABELPOSITION> - Ændring af markedsføringstilladelse (artikel 34 i forordning (EØF) nr. 2309/93): godkendt >TABELPOSITION> Alle interesserede kan ved henvendelse på nedenstående adresse få tilsendt den offentlige rapport om evaluering af de pågældende lægemidler og de beslutninger, der er truffet vedrørende disse: Det Europæiske Agentur for Lægemiddelvurdering 7 Westferry Circus Canary Wharf London E14 4HB Det Forenede Kongerige. (1) EFT L 214 af 24.8.1993, s. 1.
Meddelelse til importører

Import til Fællesskabet af tekstilvarer og beklædningsgenstande efter den 1. maj 2004 som følge af udvidelsen

(2004/C 68/08)

Ved denne meddelelse underrettes erhvervsdrivende i Fællesskabet om, at de nye medlemsstater, dvs. Cypern, Estland, Letland, Litauen, Malta, Polen, Slovakiet, Slovenien, Tjekkiet og Ungarn, fra den 1. maj 2004 vil anvende EU's handelspolitik, herunder også den kontingent- og tilsynsordning, der gælder for import af tekstilvarer og beklædningsgenstande fra visse tredjelande.

Fællesskabet offentliggør i den forbindelse i Den Europæiske Unions Tidende en ny forordning som en ændring til Rådets forordning (EØF) nr. 3030/93(1) med de kontingentniveauer, der skal gælde fra 1. maj 2004. Forsendelser af tekstilvarer og beklædningsgenstande til det udvidede EU, der overgår til fri omsætning fra 1. maj 2004, skal opfylde ordningen om forvaltning af kontingenter og tilsyn i henhold til bestemmelserne i Rådets forordning (EØF) nr. 3030/93.

Ved overgang til fri omsætning i en af de nye medlemsstater, som tiltræder De Europæiske Fællesskaber den 1. maj 2004, er tekstilvarer og beklædningsgenstande, der er undergivet kvantitative lofter eller tilsyn i Fællesskabet, og som er afsendt fra leverandørlandene til de nye medlemsstater før den 1. maj 2004 og indføres i de nye medlemsstater den 1. maj 2004 eller senere, undergivet forelæggelse af en importbevilling, som indeholder de oplysninger, der er opført i bilag II til Rådets forordning (EØF) nr. 3030/93 (tilsynsdokument). En sådan importbevilling indrømmes automatisk og uden kvantitative fællesskabsbegrænsninger af de kompetente myndigheder i den pågældende nye medlemsstat, når der forelægges tilstrækkeligt bevis, såsom et konnossement, for, at varerne er blevet afsendt før den 1. maj 2004. De kompetente myndigheder i den pågældende nye medlemsstat giver Kommissionen meddelelse om sådanne importbevillinger.

Ved overgang til fri omsætning i en af de nye medlemsstater, som tiltræder De Europæiske Fællesskaber den 1. maj 2004, er tekstilvarer, der er undergivet kvantitative lofter i Fællesskabet og afsendt fra en af de nye medlemsstater før 1. maj 2004 med henblik på passiv forædling og bestemt til genindførsel i den samme nye medlemsstat den 1. maj 2004 eller senere, ikke undergivet kvantitative fællesskabslofter eller krav om importbevilling, når der forelægges tilstrækkeligt bevis, såsom eksportangivelsen, for, at varerne er blevet afsendt fra de nye medlemsstater før den 1. maj 2004 med henblik på forarbejdning og efterfølgende genindførsel i den samme medlemsstat. De kompetente myndigheder i den pågældende medlemsstat skal give Kommissionen oplysning om sådan import.

En ajourført liste over kompetente nationale myndigheder, også myndighederne i de nye medlemsstater, offentliggøres særskilt samme dag som denne meddelelse i Den Europæiske Unions Tidende, C-udgaven.

(1) Rådets forordning (EF) nr. 487/2004 (EUT L 79 af 17.3.2004, s. 1).
Meddelelse om gældende antidumpingforanstaltninger vedrørende importen til Fællesskabet af visse sømløse rør af jern eller ulegeret stål med oprindelse i bl.a. Kroatien: ændring af navnet på et firma, fra hvilket der er godtaget tilsagn

(2004/C 68/06)

Importen af visse sømløse rør af jern eller ulegeret stål med oprindelse i bl.a. Kroatien er underlagt endelig antidumpingtold, der blev indført ved Rådets forordning (EF) nr. 348/2000(1), ændret ved Rådets forordning (EF) nr. 1515/2002(2).

Ved Kommissionens afgørelse 2000/137/EF(3) som ændret ved afgørelse 2002/669/EF(4) blev der godtaget et tilsagn fra et kroatisk selskab, Zeljezara Sisak d.d., hvis eksport til Fællesskabet af sømløse rør af jern eller ulegeret stål er genstand for den antidumpingresttold på eksporten fra Kroatien på 23,0 %, der indførtes ved ovennævnte forordning. Ved en meddelelse af 12. oktober 2002(5) fandtes det, at godtagelsen af tilsagnet ikke var påvirket af navneændringen fra Zeljezara Sisak d.d. til Zeljezara Sisak - Nova d.o.o.

Selskabet har meddelt Kommissionen, at det igen har ændret navn, denne gang til Mechel Zeljezara Ltd. Selskabet har anmodet Kommissionen om at bekræfte, at navneændringen ikke berører selskabets ret til at drage fordel af det tilsagn, der blev afgivet af selskabet under dets tidligere navne Zeljezara Sisak d.d. og Zeljezara Sisak - Nova d.o.o.

Kommissionen har undersøgt de fremlagte oplysninger, der på tilfredsstillende måde godtgør, at ingen af selskabets aktiviteter i forbindelse med fremstilling, salg og eksport af visse sømløse rør af jern eller ulegeret stål berøres af navneændringen. Kommissionen er derfor nået frem til den konklusion, at ændringen af firmanavnet på ingen måde berører resultatet af undersøgelsen, hverken fritagelsen fra den told, der blev indført ved forordning (EF) nr. 348/2000, eller det tilsagn, der blev godtaget ved afgørelse 2000/137/EF. Det omdøbte firma bør derfor fortsat være omfattet af den individuelle foranstaltning.

Henvisningen til Zeljezara Sisak d.d. i artikel 2, stk. 4, i Rådets forordning (EF) nr. 348/2000 og i artikel 1 i Kommissionens afgørelse 2000/137/EF bør derfor betragtes som en henvisning til Mechel Zeljezara Ltd.

Taric-tillægskode A064, der tidligere var tildelt Zeljezara Sisak d.d. og derefter Zeljezara Sisak - Nova d.o.o., skal fortsat gælde for firmaet under dets nye navn Mechel Zeljezara Ltd.

(1) EFT L 45 af 17.2.2000, s. 1.

(2) EFT L 228 af 24.8.2002, s. 8.

(3) EFT L 46 af 18.2.2000, s. 34.

(4) EFT L 228 af 24.8.2002, s. 20.

(5) EFT C 246 af 12.10.2002, s. 2.
Erklæring fra Kommissionen

vedrørende Rådets beslutning 2004/246/EF(1) med hensyn til ikrafttrædelsen af protokollen af 2003 til FIPOL-konventionen vedrørende erstatningsfonden

(2004/C 68/10)

Kommissionen noterer sig Rådets beslutning 2004/246/EF om bemyndigelse af medlemsstaterne til i Det Europæiske Fællesskabs interesse at undertegne, ratificere eller tiltræde protokollen af 2003 til den internationale konvention om oprettelse af en international fond for erstatning af skader ved olieforurening 1992 og om bemyndigelse af Luxembourg og Østrig til i Det Europæiske Fællesskabs interesse at tiltræde de underliggende instrumenter.

Kommissionen erklærer sig uenig i to væsentlige elementer i denne beslutning, som ikke harmonerer med det af Rådet politisk anerkendte behov for, at protokollen træder i kraft hurtigt. Rådet har nemlig besluttet for det første at forlænge den frist, som Kommissionen havde foreslået for ratifikation af protokollen, med seks måneder og for det andet at gøre fristen rent vejledende.

(1) EUT L 78 af 16.3.2004, s. 22.
Meddelelse fra Kommissionen i forbindelse med gennemførelsen af Rådets direktiv 89/106/EEC

(2004/C 67/05)

(EØS-relevant tekst)

(Titler og referencer for harmoniserede standarder som skal offentliggøres i henhold til direktivet)

>TABELPOSITION>

Oversættelserne af ovennævnte titler stammer fra CEN og repræsenterer de "officielle" sprogversioner, der er givet af de nationale standardiseringskontorer.

BEMÆRK:

Oplysninger om, hvorvidt standarder er disponible, kan fås enten hos de europæiske standardiseringsorganisationer eller de nationale standardiseringsorganer. Oplysninger om, hvorvidt ETA-Guidelines er disponible, kan fås enten hos EOTA eller EOTA-medlemmerne.

Den omstændighed, at referencerne offentliggøres i Den Europæiske Unions Tidende, er ikke ensbetydende med, at de harmoniserede tekniske specifikationer findes på alle fællesskabssprog.

Der er blevet offentliggjort yderligere harmoniserede tekniske specifikationer vedrørende byggevaredirektivet i tidligere udgaver af Den Europæiske Unions Tidende. En fuldstændig ajourført liste findes på Europa-serveren på Internet:

http://europa.eu.int/comm/ enterprise/nando-is/cpd/home/ index.cfm
Meddelelse om ophør af antidumpingforanstaltninger

(2004/C 67/03)

I tilslutning til offentliggørelsen af en meddelelse om forestående udløb(1), efter hvilken der ikke er modtaget nogen anmodning om fornyet behandling, skal Kommissionen meddele, at ovennævnte antidumpingforanstaltning udløber om kort tid.

Denne meddelelse offentliggøres i overensstemmelse med artikel 11, stk. 2, i Rådets forordning (EF) nr. 384/96 af 22. december 1995(2) om beskyttelse mod dumpingimport fra lande, der ikke er medlemmer af Det Europæiske Fællesskab.

>TABELPOSITION>

(1) EUT C 141 af 17.6.2003, s. 18.

(2) EFT L 56 af 6.3.1996, s. 1, senest ændret ved forordning (EF) nr. 1972/2002 (EFT L 305 af 7.11.2002, s. 1).
Ensartet anvendelse af den Kombinerede Nomenklatur (KN)

(Tarifering af varer)

(2004/C 65/04)

Forklarende bemærkninger vedtaget efter fremgangsmåden i artikel 10, stk. 1, i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1), som ændret ved forordning (EF) nr. 2344/2003(2)

Der foretages følgende ændringer i "Forklarende bemærkninger til De Europæiske Fællesskabers Kombinerede Nomenklatur"(3):

På side 356 indsættes følgende tekst:

" 9506 99 90 Andre varer

Denne underposition omfatter 'frisbee'er' til såvel børn som voksne."

(1) EFT L 256 af 7.9.1987, s. 1.

(2) EUT L 346 af 31.12.2003, s. 38.

(3) EFT C 256 af 23.10.2002, s. 1.
Meddelelse fra Kommissionen i forbindelse med gennemførelsen af Rådets direktiv 96/48/EF

(2004/C 65/02)

(EØS-relevant tekst)

(Titler på og referencer til harmoniserede standarder som skal offentliggøres i henhold til direktivet)

>TABELPOSITION>

NOTE 1:

Sædvanligvis vil datoen for ophør af overenstemmelse være datoen for tilbagetrækning ("dow"), der er fastsat af den europæiske standardiseringsorganisation, men brugeres opmærksomhed henledes på, at dette i sjældne tilfælde ikke er tilfældet.

NOTE 3:

I tilfælde af tillæg til standarder, er referencestandarden EN CCCCC:YYYY, inkl. eventuelle tidligere tillæg, og det nye anførte tillæg. Derfor består den erstattede standard (kolonne 4) af EN CCCCC:YYYY og dens eventuelle tidligere tillæg, men ikke det nye anførte tillæg. På den angivne dato vil den erstattede standard ophøre med at give formodning om overensstemmelse med direktivets væsentlige krav.

Eksempel: For EN 50155:2001 a gælder følgende:

>TABELPOSITION>
Meddelelse fra Kommissionen i henhold til proceduren i artikel 4, stk. 1, litra a), i Rådets forordning (EØF) nr. 2408/92

Ændret forpligtelse til offentlig tjeneste for ruteflyvning på visse ruter i Portugal

(2004/C 64/02)

(EØS-relevant tekst)

1. Den portugisiske regering har i overensstemmelse med bestemmelserne i Kommissionens meddelelse (2001/C 271/03) af 26. september 2001 tilpasset billetpriserne til de ændrede forpligtelser til offentlig tjeneste, der er pålagt luftfartsselskaberne på følgende ruter:

- Lissabon/Ponta Delgada/Lissabon

- Lissabon/Terceira/Lissabon

- Lissabon/Horta/Lissabon

- Funchal/Ponta Delgada/Funchal

- Porto/Ponta Delgada/Porto

2. Billetpriser

Billetprisstrukturen skal omfatte:

a) En referencepris for økonomiklasse uden betingelser:

i) mellem Lissabon og Ponta Delgada, Horta og Terceira: 342 EUR for en returbillet,

ii) mellem Porto og Ponta Delgada: 342 EUR for en returbillet,

iii) mellem Porto og Ponta Delgada: 243 EUR for en returbillet.

b) En vifte af specialpriser, der er tilpasset efterspørgslen og undergivet særlige betingelser (f.eks. ekskursionspris), inklusive mindst én fast PEX-pris på:

i) 215 EUR for en returbillet på ruterne mellem kontinentet og Azorerne,

ii) 158 EUR for en returbillet på ruterne mellem Funchal og Azorerne.

c) Rabatpriser forbeholdt beboerne i den selvstyrende region Azorerne og studerende, hvis hjem eller uddannelsesinstitution er beliggende på den selvstyrende region Azorernes territorium, og som følger undervisning på en uddannelsesinstitution eller er bosiddende et andet sted på det portugisiske territorium. Følgende priser er fastsat:

i) 179 EUR for en returbillet for bosiddende på ruterne mellem Azorerne og kontinentet,

ii) 139 EUR for en returbillet for studerende på ruterne mellem Azorerne og kontinentet,

iii) 98 EUR for en returbillet for studerende på ruterne mellem Ponta Delgada og Funchal.

d) Følgende fragtrater er fastsat på ruterne mellem kontinentet og den selvstyrende region Azorerne og mellem Funchal og den selvstyrende region Azorerne:

>TABELPOSITION>

3. Denne meddelelse træder i kraft den 1. april 2004.
Ensartet anvendelse af den kombinerede nomenklatur (KN)

(klassificering af varer)

(2004/C 62/04)

Forklarende bemærkninger vedtaget i henhold til proceduren i artikel 10, stk. 1, i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1), ændret ved forordning (EF) nr. 2176/2002(2)

I "Forklarende bemærkninger til De Europæiske Fællesskabers kombinerede nomenklatur"(3) foretages følgende ændring:

Side 353: Efter kode 9405 91 19 indsættes:

" 9406 Præfabrikerede bygninger

9406 00 11 Mobilhjem

Mobilhjem har f.eks. følgende karakteristika:

- de udvendige materialer kan være af forskellig art (træ, plast, aluminium osv.)

- de har almindeligvis en længde på 7-11 m, en bredde på 3-4 m, en højde på 3-4 m og vejer 1-4,5 tons

- de kan have saddeltag

- de er indvendigt fuldstændig indrettet til beboelsesformål

- de har i midten en enkelt- eller dobbeltaksel med små hjul og er forsynet med en trækstang, der kun er beregnet til flytning over korte afstande på opstillingsstedet

- hvis mobilhjem skal flyttes via offentlig vej, anbringes de på en anhænger eller en lastbil, da de hverken er forsynet med elektriske lygter eller bremser og derfor ikke kan registreres til kørsel på offentlig vej."

(1) EFT L 256 af 7.9.1987, s. 1.

(2) EFT L 331 af 7.12.2002, s. 3.

(3) EFT C 256 af 23.10.2002, s. 1.
Meddelelse om det forestående udløb af gyldigheden af visse udligningsforanstaltninger

(2004/C 62/03)

1. Som omhandlet i artikel 18, stk. 4, i Rådets forordning (EF) nr. 2026/97 af 6. oktober 1997(1) om beskyttelse mod subsidieret import fra lande, der ikke er medlemmer af Det Europæiske Fællesskab, skal Kommissionen meddele, medmindre der indledes en fornyet undersøgelse efter nedenstående procedure, at gyldigheden af de nedenfor anførte udligningsforanstaltninger på de i tabellen angivne tidspunkter udløber.

2. Procedure

Producenter i Fællesskabet kan indgive en skriftlig anmodning om en fornyet undersøgelse. Anmodningen skal indeholde tilstrækkelige beviser for, at foranstaltningernes bortfald sandsynligvis vil medføre, at der fortsat eller igen vil finde subsidier sted med deraf følgende skade.

Skulle Kommissionen beslutte at foretage en fornyet undersøgelse af de pågældende foranstaltninger, vil importørerne, eksportørerne, repræsentanterne for eksportlandet og producenterne i Fællesskabet få lejlighed til at uddybe, afvise eller fremsætte bemærkninger til de spørgsmål, der er indeholdt i anmodningen om fornyet undersøgelse.

3. Tidsfrist

Producenterne i Fællesskabet kan indgive en skriftlig anmodning om en fornyet undersøgelse på ovennævnte grundlag, således at den er Europa-Kommissionen, Generaldirektoratet for Handel (Kontor B-1), J-79 5/16, B-1049 Bruxelles(2) i hænde på et hvilket som helst tidspunkt efter denne meddelelses offentliggørelse, men ikke senere end tre måneder før den i tabellen nedenfor angivne dato.

4. Denne meddelelse offentliggøres i overensstemmelse med artikel 18, stk. 4, i Rådets forordning (EF) nr. 2026/97 af 6. oktober 1997.

>TABELPOSITION>

(1) EFT L 288 af 21.10.1997, s. 1, senest ændret ved forordning (EF) nr. 1973/2002 (EFT L 305 af 7.11.2002, s. 4).

(2) Telex COMEU B 21877; fax (32-2) 295 65 05.
Godkendt statsstøtte inden for rammerne af bestemmelserne i artikel 87 og 88 i EF-traktaten — Tilfælde, mod hvilke Kommissionen ikke gør indsigelse



EU-Tidende nr. C 061 af 10/03/2004 s. 0007 - 0007



Godkendt statsstøtte inden for rammerne af bestemmelserne i artikel 87 og 88 i EF-traktaten Tilfælde, mod hvilke Kommissionen ikke gør indsigelse (2004/C 61/04) Dato for vedtagelse af beslutningen: 11.2.2004 Medlemsstat: Tyskland (Bayern) Sag nr.: N 22/03 Støtteordning: Kvalitetsprogram "Geprüfte Qualität" Formål: Det eksisterende kvalitetsprogram "Geprüfte Qualität" skal udvides til også at omfatte lammekød, kalvekød og opdrættet vildt Retsgrundlag: Vollzugshinweise für die Durchführung von Maßnahmen zur Förderung der Qualität und des Absatzes im Rahmen des Zeichens "Geprüfte Qualität"; Besondere Bedingungen für die Verleihung und Benutzung des Zeichens "Geprüfte Qualität"; Haushaltsgesetz des Freistaates Bayern Rammebeløb: 0,5 mio. EUR om året Støtteintensitet eller støttebeløb: Højst 50 % Varighed: Ubestemt Den autentiske tekst til beslutningen (renset for fortrolige oplysninger) findes på http://europa.eu.int/comm/ secretariat_general/sgb/state_aids Dato for vedtagelse af beslutningen: 11.2.2004 Medlemsstat: Frankrig Sag nr.: N 469/03 Støtteordning: Foranstaltninger, der finansieres af Centre Technique Interprofessionnel des Fruits et Légumes (CTIFL) Formål: At videreføre finansieringen af de foranstaltninger, der blev godkendt i forbindelse med statsstøtte nr. N 270/98 og senest N 206/01 Rammebeløb: 14 mio. EUR om året Støtteintensitet eller støttebeløb: Højst 100 % Varighed: Ubestemt Den autentiske tekst til beslutningen (renset for fortrolige oplysninger) findes på http://europa.eu.int/comm/ secretariat_general/sgb/state_aids Dato for vedtagelse af beslutningen: 11.2.2004 Medlemsstat: Frankrig Sag nr.: N 552/03 Støtteordning: Klargøring af og genplantning af træer i skovområder - Conseil général de la Creuse Formål: At klargøre og genplante træer i skovområder, der blev beskadiget af stormene i december 1999 Rammebeløb: 9600 EUR om året Støtteintensitet eller støttebeløb: Højst 100 % Varighed: 4 år Den autentiske tekst til beslutningen (renset for fortrolige oplysninger) findes på http://europa.eu.int/comm/ secretariat_general/sgb/state_aids
Tilbagekaldelse af en meddelelse afgivet i henhold til EF-traktatens artikel 95, stk. 4 og 5

(Meddelelse nr. 2003/A/9171 - Anmodning om tilladelse til at indføre nationale bestemmelser som undtagelse fra en EU-harmoniseringsforanstaltning)

(2004/C 74/05)

(EØS-relevant tekst)

I sit brev af 23. september 2003 gav Republikken Østrig Kommissionen meddelelse om de regionale bestemmelser i forbindelse med Salzburg-loven om forbud mod gensplejsning, som den fandt nødvendigt at indføre som undtagelse fra bestemmelserne i Europa-Parlamentets og Rådets direktiv 2001/18/EF om udsætning i miljøet af genetisk modificerede organismer(1).

Kommissionen offentliggjorde den 19. november 2003 en meddelelse i Den Europæiske Unions Tidende, hvori den oplyste interesserede parter om de foranstaltninger, som Østrig påtænkte at vedtage(2).

Med brev af 23. januar 2004 har Republikken Østrig oplyst Kommissionen om, at den tilbagekalder sin meddelelse.

(1) EFT L 106 af 17.4.2001, s. 1.

(2) EUT C 278 af 19.11.2003, s. 2.
Oversigt over regulerede markeder og nationale bestemmelser for gennemførelse af kravene i investeringsservicedirektivet (Rådets direktiv 93/22/EØF)(1)

(2004/C 72/03)

I henhold til artikel 16 i direktiv 93/22/EØF om investeringsservice i forbindelse med værdipapirer kan enhver medlemsstat opstille en liste over de "regulerede markeder", som den er hjemland for, og som overholder dens gældende regler.

Artikel 1.13, stk. 13, i direktiv 93/22/EØF definerer et "reguleret marked" som et marked for de i afsnit B i bilaget til direktivet omhandlede finansielle instrumenter, som:

- er anerkendt som sådant i den medlemsstat, som er hjemlandet ifølge artikel 1, nr. 6, litra c), i investeringsservicedirektivet

- fungerer regelmæssigt

- er karakteriseret ved, at der findes regler, som de kompetente myndigheder har udstedt eller godkendt, og som fastlægger vilkårene for markedets funktion, vilkårene for adgang til markedet samt, når direktiv 79/279/EØF (om optagelse til officiel notering) finder anvendelse, de vilkår for adgang til notering, der er fastsat i nævnte direktiv, og, når nævnte direktiv ikke finder anvendelse, de vilkår som et finansielt instrument skal opfylde, for at det faktisk kan omsættes på markedet

- kræver overholdelse af alle krav om indberetning og gennemsigtighed, der er foreskrevet i henhold til artikel 20 og 21 (i investeringsservicedirektivet).

Det fastsættes i artikel 16 i direktiv 93/22/EØF, at alle medlemsstater skal opstille en ajourført liste over de regulerede markeder, som de har godkendt. Disse oplysninger skal meddeles de øvrige medlemsstater og Kommissionen. I henhold til samme artikel skal Kommissionen offentliggøre en liste over de regulerede markeder, som den hvert år får meddelelse om. Denne liste er blevet samlet i henhold til denne bestemmelse.

Den vedlagte liste viser navnet på de enkelte markeder, som de kompetente nationale myndigheder har godkendt som opfyldende definitionen på et "reguleret marked". Herudover anføres den enhed, der er ansvarlig for at lede markederne, og den kompetente myndighed, der er ansvarlig for at udstede og godkende reglerne for markederne.

Som følge af mindre barrierer for nye markeder og specialisering i handelssegmenter, sker der større udskiftning på listen over "regulerede markeder". Derfor vil Europa-Kommissionen ud over at offentliggøre en liste i Den Europæiske Unions Tidende hvert år også offentliggøre en opdateret version af denne liste på sit officielle websted

http://europa.eu.int/comm/ internal_market/en/finances/mobil/ isd/

Denne liste vil blive opdateret jævnligt på grundlag af oplysninger fra de nationale myndigheder. Disse opfordres til at underrette Kommissionen om eventuelle ændringer på listen over regulerede markeder, som de er hjemland for.

>TABELPOSITION>

(1) EFT L 141 af 11.6.1993, s. 27.
Ændring af den pålagte forpligtelse til offentlig tjeneste for så vidt angår ruteflyvning i den selvstyrende region Azorerne

(2004/C 72/04)

Den selvstyrende region Azorernes regering har i henhold til bestemmelserne i Kommissionens meddelelse (2002/C 115/02) af 16. maj 2002 besluttet at tilpasse billetpriserne vedrørende de forpligtelser til offentlig tjeneste, der er pålagt luftfartsselskaberne i den selvstyrende region Azorerne, og ændre bilag A og B i den nævnte meddelelse som følger:

BILAG A

Normalpris på økonomiklasse (RT) (i EUR) i 2004

>TABELPOSITION>

CVU: Corvo; FLW: Flores; GRW: Graciosa; HOR: Horta; PDL: Ponta Delgada; PIX: Pico; SJZ: São Jorge; SMA: Santa Maria; TER: Terceira

BILAG B

Priser for bosiddende (RT) (i EUR) i 2004

>TABELPOSITION>

CVU: Corvo; FLW: Flores; GRW: Graciosa; HOR: Horta; PDL: Ponta Delgada; PIX: Pico; SJZ: São Jorge; SMA: Santa Maria; TER: Terceira